ພວກກູ້ໄພຈີນ ຊ່ອຍຊີວິດ ຄົນງານ​​ບໍ່​ຖ່ານຫີນ​ 22 ຄົນ ຂຶ້ນມາໄດ້
ພະນັກງານ​ບໍ່​ຖ່ານ​ຫີນ​ຈີນ ໄດ້​ຖືກຊ່ວຍ​ຂຶ້ນ​ມາສູ່​ໜ້າດິນ​ແລ້ວ ຊຶ່ງ​ປາກົດວ່າ ພວກເຂົາເຈົ້າ ມີສຸຂະພາບແຂງແຮງ ເປັນ​ປົກກະ​ຕິດີ.
ພວກກູ້ໄພຈີນ ໄດ້ຊ່ອຍພະນັກງານບໍ່ຖ່ານຫີນ 22 ຄົນ ອອກຈາກບໍ່ຖ່ານຫີນ ທີ່ຖືກນໍ້າຖ້ວມ ໃນພາກເໜືອຂອງຈີນ ບ່ອນທີ່ພວກເຂົາເຈົ້າໄດ້ຕົກຄ້າງຢູ່ເປັນເວລານຶ່ງອາທິດນັ້ນ ອົງການຂ່າວທາງການຂອງຈີນລາຍງານວ່າ ພະນັກງານບໍ່ຖ່ານຫີນຈຸນີ້ໄດ້ນໍາຂຶ້ນມາສູ່ໜ້າດິນ ແລ້ວ ໃນຕອນເຊົ້າວັນອັງຄານມື້ນີ້ ຊຶ່ງປາກົດວ່າພວກເຂົາເຈົ້າມີສຸກຂະພາບແຂງແຮງດີປົກກະຕິ ໄດ້ມີພວກພະນັກງານບໍ່ຖ່ານຫີນ 26 ຄົນຕົກຄ້າງຢູ່ໃນບໍ່ຖ່ານຫີນທີ່ຜິດກົດໝາຍ ໃນວັນທີ 23 ສິງຫາຜ່ານມາ ໃກ້ໆກັບເມືອງ Qitaihe ທາງພາກຕາເວັນອອກສຽງເໝືອຂອງປະເທດ ຫຼັງຈາກພວກຂຸດບໍ່ຖ່ານຫີນ ໄດ້ເຈາະຖືກອຸໂມງທີ່ມີນໍ້າຖ້ວມນັ້ນ ມີພວກພະນັກງານບໍ່ ຖ່ານຫີນ 45 ຄົນ ປະຕິບັດງານຢູ່ ໃຕ້ດິນ ໃນຕອນທີ່ອຸບບັດຕິເຫດເກີດຂຶ້ນ ແຕ່ກໍໄດ້ມີ ພະນັກງານ 19 ຄົນສາ ມາດຫຼົບໜີອອກມາໄດ້ ພະນັກງານ 3 ຄົນຂອງຈຳນວນທັງໝົດ 26 ຄົນນັ້ນໄດ້ຖືກຊ່ອຍອອກມາໃນວັນເສົາແລ້ວ ແລະຄົນນຶ່ງນັ້ນໄດ້ເສຍຊີວິດໃນຕອນທີ່ຊ່ອຍອອກມາ ຄວາມຫວັງສຳລັບພວກພະນັກງານບໍ່ຖ່ານຫີນ 22 ຄົນ ແມ່ນມີຂຶ້ນອີກໃນວັນຈັນວານນີ້ ຫຼັງຈາກພວກກູ້ໄພໄດ້ຍິນສຽງດັງມາຈາກທໍ່ທີ່ຍາວ 280 ແມັດ ທີ່ເຈາະ ເພື່ອນຳເອົາອາກາດ ລົງໄປໃນບໍ່ຖ່ານຫີນນັ້ນ ບໍ່ຖ່ານຫີນຂອງຈີນ ແມ່ນຮວມຢູ່ໃນບັນດາບໍ່ຖ່ານຫີນທີ່ເປັນອັນຕະລາຍທີ່ສຸດໃນໂລກ ເພາະວ່າ ບໍ່ໄດ້ມີການປະຕິບັດມາດຕະການທາງດ້ານຄວາມປອດໄພແລະສ່ວນໃຫຍ່ກໍຈະເປັນການປະຕິ ບັດງານທີ່ຜິດກົດໝາຍ